भारत में मुख्यतः तीन प्रकार की इंसानी नस्लें पाई जाती हैं : द्रविड, इंडो-आर्यन और मंगोलायड। शारीरिक बनावट की अलग-अलग खासियतों के चलते इन्हें अलग से पहचाना जा सकता है। आम तौर पर उत्तर भारत के राज्य यानी पंजाब, हरियाणा, जम्मू-कश्मीर, उत्तर प्रदेश, राजस्थान से ले कर मध्य प्रदेश और बिहार तक हम इंडो-आर्यन नस्ल का फैलाव देख सकते हैं। लेकिन यह कहना उचित नहीं होगा कि यहाँ पर केवल यही नस्ल रहती है। हमारी संस्कति की तरह हमारी नस्लीय विशेषताएँ भी घुली-मिली हैं और एक ही व्यक्ति के शरीर में कई बार अलग-अलग नस्लीय गुणों को देखा जा सकता है। लेकिन, मोटे तौर पर इन्हें भारतीय आर्यों की जमीन कहा जा सकता है। इसी तरह, दक्षिण के राज्यों में द्रविड नस्ल की बहुलता है। केरल, कर्नाटक, तमिलनाडु, आंध्र प्रदेश को इसकी मुख्य भूमि कहा जा सकता है। जबकि, पूर्वोत्तर भारत के राज्यों में आम तौर पर मंगोलायड नस्ल के लोगों का बाहुल्य है।